Արդեն մի քանի տարի է` Հենրիխ Մխիթարյանը բացակայում է Հայաստանի լավագույն մարզիկների ցանկից: Ժամանակներն անցնում են, սակայն սկավառակն ամեն տարի նույնն է, ու ոչինչ չի փոխվում: Եթե այս հարցը չլուծվի, ապա Սպորտի և երիտասարդության հարցերի նախարարությունը ոչ միայն հայ երկրպագուների շրջանում է ամեն տարի նույն ժամանակա-հատվածում ծիծաղի առարկա դառնալու, այլև միջազգային մամուլի առաջ: Այստեղ ակնհայտ խնդիր կա: Ազգային օլիմպիական կոմիտեն ու Սպորտի և երիտասարդության հարցերի նախա-րարությունը լարված հարաբերություններ ունեն Հայաստանի ֆուտբոլի ֆեդերացիայի հետ: Ս-պորտի նախարարն ուզում է խառնվել ֆուտբոլային հարցերին, սակայն ՀՖՖ նախագահը թույլ չի տալիս: Քանի որ լավագույն մարզիկի ընտրություն կատարելու հնարավորությունը տրվում է նախարարությանը, նրանք էլ այդ կերպ վրեժ են լուծում ՀՖՖ-ից: Չի գտնվի գիտակից մեկը, ում խնդրեն նշել Հայաստանի լավագույն 10 մարզիկների անունները, ու լավագույնների շարքում նա չնշի Հենրիխ Մխիթարյանինը: